Diari Oficial de la Generalitat Valenciana


Sumari del DOGV 4936, del 01-02-2005 (2005/762)

Informació pública del programa d'actuació integrada per al desenvolupament de la unitat d'execució G de Benimàmet, redelimitada per la modificació del pla de reforma interior de millora, així com de la suspensió de llicències en l'àmbit de l'esmentada unitat.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4936

Data del DOGV
:   01-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/762


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada per al desenvolupament de la unitat d'execució G de Benimàmet, redelimitada per la modificació del pla de reforma interior de millora, així com de la suspensió de llicències en l'àmbit de l'esmentada unitat. [2005/M762]
  
L'Ajuntament en Ple, en sessió ordinària celebrada el 26 de novembre de 2004, va adoptar el següent acord:
  
«Vistes les actuacions hagudes en l'expedient, així com l'informe emés per la Secció de Programes d'Actuació Integrada del Servici de Planejament, i després del dictamen de la Comissió Informativa d'Habitatge, Grans Projectes i Urbanisme, s'acorda:
  
Primer
  
Sotmetre a informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i després de remetre els avisos prescrits en l'article 46.3 de la Llei Reguladora de l'Activitat Urbanística, l'alternativa tècnica de programa d'actuació integrada, presentada per Proara Desarrollo, SL, per al desenvolupament de la unitat d'execució G de Benimàmet, redelimitada per la modificació del pla de reforma interior de millora, l'àmbit de la qual es delimita al nord, pel carrer de Rafael Tenes Escrig; a l'est, pel límit del sòl no urbanitzable; pel sud, el carrer de Miguel Agrait, a l'oest, diverses finques consolidades per l'edificació. L'alternativa tècnica comprén memòria, homologació sectorial declarativa, pla de reforma interior de millora i avantprojecte d'urbanització.
  
En el dit termini, comptat a partir de la publicació de l'anunci d'exposició pública en el Diari Oficial de la Generalitat Valenciana, podran presentar-se en el Servici Municipal de Planejament (av. Aragó, 35), tant al·legacions com alternatives tècniques que pretenguen competir amb l'exposada al públic, i quedarà prorrogat el termini per 20 dies addicionals si en els 10 primers d'informació pública alguna persona, prestant caució per import de 3.005 euros, es compromet a presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la corporació (plaça de l'Ajuntament), proposicions juridicoeconòmiques en plica tancada a qualsevol de les alternatives tècniques presentades; l'acte d'obertura de les que es presenten tindrà lloc el dia hàbil següent a l'acabament d'este termini, tret que siga dissabte, cas en què es traslladarà al dia hàbil següent. Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques; així mateix, durant tot el procediment podran ser objecte de pública consulta en el Servici de Planejament, les al·legacions i alternatives tècniques que s'hi presenten.
  
Segon
  
El present acord tindrà l'efecte suspensiu de llicències prescrit en l'article 57 de la Llei Reguladora de l'Activitat Urbanística i en els articles 152 i 153 del Reglament de Planejament, per la qual cosa durant el període establit legalment, seran inadmeses a tràmit en l'àmbit de la suspensió esmentat en el punt I, les sol·licituds de llicències de parcel·lació de terrenys, edificació, demolició i obertura, i qualsevol iniciativa de programa d'actuació que puga presentar-se o sotmetre's a informació pública pel procediment simplificat regulat en l'article 48 de la LRAU.
  
Així mateix, s'interromprà la tramitació dels expedients relatius a les sol·licituds de llicències o a les iniciatives de programes d'actuació que puguen tindre entrada en este Ajuntament o en la corresponent notaria en el període que transcórrega entre la data d'este acord i la publicació en el Diari Oficial de la Generalitat Valenciana.
  
Tercer
  
Notificar el present acord als distints servicis municipals.»